Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 652/13/7712	Svidník, 11.3.2015
EEČ : 2-60-12-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.2.2014, spisová značka Pv 652/13/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 04.12.2013 v čase okolo 15.15 hod. viedol osobné motorové vozidlo zn. Škoda Felícia, EČ SP 236 AJ po ulici Sov. hrdinov vo Svidníku v smere od centra mesta na Obec Ladomírová, pričom počas jazdy sa plne nevenoval vedeniu vozidla , nedbal na zvýšenú opatrnosť voči chodcom a prednou časťou vozidla zrazil chodkyňu XXXXX,  ktorá prechádzala cez prechod pre chodcov  z ľavej strany na pravú v smere jazdy vozidla, pričom pri dopravnej nehode utrpela tržnú ranu ľavého stehna, opuch a krvnú podliatinu pravého čela, odreniny pravej strany tváre, pomliaždenie ľavého stehna a ľavého kolena s krvnými podliatinami, ktoré zranenia si vyžiadali práceneschopnosť do 13.01.2014.

Uznesením prokurátora Okresnej prokuratúry XXXXX zo dňa 7.2.2014, spisová značka Pv 652/13/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č.k. Pv 652/13/7712 zo 06.02.2014 som podľa § 216 ods. 1 Tr. por. podmienečne zastavil trestné stíhanie proti obvinenému XXXXX pre prečin ublíženia na zdraví podľa § 158 ods. 1 Tr. zák. a podľa § 216 ods. 2 Tr. por. som obvinenému určil skúšobnú dobu v trvaní 12 (dvanásť) mesiacov, pričom toto uznesenie nadobudlo právoplatnosť 240.2.2014. 
	Zo správ o  povesti obvineného a z odpisu z registra trestov som zistil, že obvinený v priebehu skúšobnej doby viedol riadny život v zmysle § 217 ods. 1 Tr. por. Preto bolo potrebné rozhodnúť tak, že obvinený sa v skúšobnej dobe osvedčil. 
	Podľa § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor